rejauldu/bengali-wikipedia huggingface dataset:
২০২১ আইসিসি নারী টি২০ বিশ্বকাপ ইউরোপ বাছাইপর্ব ছিল একটি ক্রিকেট টুর্নামেন্ট যা ২০২১ সালের আগস্ট মাসে অনুষ্ঠিত হয়। ম্যাচগুলো টোয়েন্টি২০ আন্তর্জাতিক (টি২০আই) ফরম্যাটে অনুষ্ঠিত হয়, এবং টুর্নামেন্টের সেরা দল ২০২২ আইসিসি নারী টি২০ বিশ্বকাপ বাছাইপর্বে উত্তীর্ণ হয়। প্রথমে স্কটল্যান্ডে টুর্নামেন্টটি আয়োজনের কথা থাকলেও কোভিড-১৯ মহামারির কারণে টুর্নামেন্টটি স্পেনের লা মাংগা ক্লাবে সরিয়ে নিয়ে আসা হয়। ২০২১ সালের ১৬ আগস্ট টুর্নামেন্টের সূচি নিশ্চিত করা হয়।  এ টুর্নামেন্টের মাধ্যমেই কোনও আইসিসি নারী ইভেন্টে ফ্রান্স ও তুরস্কের অভিষেক হওয়ার কথা ছিল। কিন্তু ২০২১ সালের ২৫ আগস্ট আন্তর্জাতিক ক্রিকেট কাউন্সিল (আইসিসি) নিশ্চিত করে যে তুরস্কের যুব ও ক্রীড়া মন্ত্রণালয় থেকে যাতায়াতের অনুমতি না পাওয়ায় তুরস্ক টুর্নামেন্ট থেকে নাম প্রত্যাহার করে নিয়েছে।  টুর্নামেন্টের উদ্বোধনী দিনে ওলন্দাজ ক্রিকেটার ফ্রেডেরিক ওফেরডাইক ইতিহাসের প্রথম বোলার হিসেবে কোনও টি২০আই ম্যাচে সাত উইকেট লাভ করেন। স্কটল্যান্ড টুর্নামেন্টে অপরাজিত চ্যাম্পিয়ন হয় ও বৈশ্বিক বাছাইপর্বে খেলার যোগ্যতা অর্জন করে। আয়ারল্যান্ডের এইমেয়ার রিচার্ডসন টুর্নামেন্টের সেরা খেলোয়াড় নির্বাচিত হন।  দলসমূহ টুর্নামেন্টে নিম্নলিখিত দলসমূহ অংশগ্রহণ করে:            দলীয় সদস্য  লরা ডেলানি (অধি.)  অ্যাভা ক্যানিং  অ্যামি হান্টার (উই.)  এইমেয়ার রিচার্ডসন  ওর্লা প্রেন্ডারগাস্ট  কারা মারে  গ্যাবি লুইস  জর্জিনা ডেম্পসি  ম্যারি ওয়ালড্রন (উই.)  রেবেকা স্টোকেল  লারা মারিটজ  লিয়া পল  লুইস লিটল  শনা কাভানা (উই.)  সোফি ম্যাকম্যাহন অনুরাধা দোড্ডবল্লাপুর (অধি.)  অ্যানা হিলি  আন বিরভিশ  আন্টোনিয়া মায়েনবোর্ক  এমা বার্গনা  কার্তিকা বিজয়রাঘবন (উই.)  ক্রিস্টিনা গফ  জ্যানেট রোনাল্ডস  পেরিস আধিয়াম্বো  বিয়াংকা মেস  মিলেনা বেরেসফোর্ড  শরণ্যা সদারংগানি (উই.)  সুজান ম্যাকআনানামা  স্টেফানি ফ্রনমেয়ার হেদার সিখারস (অধি.) (উই.)  আনেমেইন টমসন  ইউলিয়েট পোস্ট  ইরিস স্‌ভিলিং  ইসাবেল ফন ডের ভোনিং  এভা লিঞ্চ  ক্যারোলাইন ডে লাংঅ  ফ্রেডেরিক ওফেরডাইক  বাবেট ডে লেডা (উই.)  মার্লুস ব্রাট  মিরান্ডা ফেরিংমায়ার  রোবিনা রাইকা  সিলভার সিখারস  হানা লান্ডহের এমানুয়েল ব্রেলিভে (অধি.)  জেনিফার কিং (সহ-অধি.)  আলিক্স ব্রোদাঁ  ইরমা ভ্রিনিয়ো (উই.)  এমা শঁসে  ট্রেসি রদ্রিগেস  ডরোথিয়া গ্রাহাম  তারা ব্রিটন (উই.)  পপি ম্যাকগিওন  মাগালি মার্শেলো  মায়েল কারগুয়েত (উই.)  মারি ভিওলো  লারা আরমাস  সিন্ডি পাকে ক্যাথরিন ব্রাইস (অধি.)  সারা ব্রাইস (সহ-অধি.) (উই.)  অ্যাবি এইটকেন  আবতাহা মাকসুদ  এইলসা লিস্টার (উই.)  কেটি ম্যাকগিল  ক্যাথেরিন ফ্রেজার  চ্যারিস স্কট  প্রিয়ানাজ চ্যাটার্জি  বেকি গ্লেন  মেগান ম্যাককল  লর্না জ্যাক  সামান্থা হ্যাগো  হানা রেইনি ২০২১ সালের ২৩ আগস্ট দেহে কোভিড-১৯ শনাক্ত হওয়ার কারণে শনা কাভানা আয়ারল্যান্ড দল থেকে ছিটকে যান। তাঁর বদলি হিসেবে অ্যামি হান্টারকে দলে নেয়া হয়।  পয়েন্ট তালিকা   মূল বাছাইপর্বে উত্তীর্ণ  সূচি  তথ্যসূত্র  বহিঃসংযোগ  ইএসপিএনক্রিকইনফোতে টুর্নামেন্টের প্রধান পাতা   বিষয়শ্রেণী:২০২১-এ আন্তর্জাতিক ক্রিকেট প্রতিযোগিতা বাছাইপর্ব
thumb|নলিনীকান্ত ভট্টশালী নলিনীকান্ত ভট্টশালী (জানুয়ারি ২৪, ১৮৮৮ - ফেব্রুয়ারি ৬, ১৯৪৭) একজন বাঙালি প্রত্নতত্ত্ববিদ, গবেষক এবং পণ্ডিত, যিনি ঢাকা জাদুঘরের প্রতিষ্ঠাতা, যা পরবর্তীতে বাংলাদেশ জাতীয় জাদুঘর হিসেবে পুনঃপ্রতিষ্ঠিত হয়। ১৯২৫ সালে ঢাকা জাদুঘরের পরিচালক থাকাকালীন সময়ে নলিনীকান্ত ভট্টশালীর উৎসাহে বিবি মরিয়ম কামান ঢাকার চকবাজার থেকে সরিয়ে সদরঘাটে স্থাপন করা হয়।   শিক্ষাগত যোগ্যতা ও কর্মজীবন  নলিনীকান্ত ভট্টশালী ১৮৮৮ সালের ২৪ জানুয়ারি মুন্সীগঞ্জ জেলার নয়নানন্দ নামক স্থানে জন্মগ্রহণ করেন। তিনি ১৯১২ সালে স্নাতকোত্তর ডিগ্রি লাভ করেন। ১৯১৪ সালে তৎকালীন ঢাকা জাদুঘরের কিউরেটর হিসেবে যোগ দেন। মৃত্যুর আগ পর্যন্ত প্রায় ৩৩ বছর তিনি এ দায়িত্ব পালন করেন। তাঁর উদ্যোগে ১৯২০ সালে ঢাকা জাদুঘর স্থানান্তরিত হয় ঢাকার নিমতলীর বারোদুয়ারিতে।   অবদান  নলিনীকান্ত ভট্টশালী সমগ্র পূর্ববঙ্গ ও উত্তরবঙ্গ ঘুরে প্রচুর প্রত্ন-নিদর্শন সংগ্রহ করেন। তিনি মুদ্রাতত্ত্ব, প্রত্নলিপিবিদ্যা এবং মৌর্য ও গুপ্তবংশের ইতিহাস বিষয়ে গবেষণা করে ১৯৩৪ সালে ঢাকা বিশ্ববিদ্যালয় থেকে পিএইচডি ডিগ্রি লাভ করেন। ভারতের ইতিহাস, বিশেষত বাংলার ইতিহাস ও প্রত্নতত্ত্ব বিষয়ে তিনি অনেক বই লিখেছেন।   পুরস্কার  ১৯২২ সালে তিনি কয়েনস অ্যান্ড ক্রনোলজি অভ আর্লি ইন্ডিপেন্ডেন্ট সুলতানস অভ বেঙ্গল বইটির জন্য গ্রিফিথ পুরস্কার পান। http://bn.banglapedia.org/index.php?title=%E0%A6%AD%E0%A6%9F%E0%A7%8D%E0%A6%9F%E0%A6%B6%E0%A6%BE%E0%A6%B2%E0%A7%80,_%E0%A6%A8%E0%A6%B2%E0%A6%BF%E0%A6%A8%E0%A7%80%E0%A6%95%E0%A6%BE%E0%A6%A8%E0%A7%8D%E0%A6%A4 বইটিতে তিনি রাজা গণেশ সম্বন্ধে অনেক নতুন তথ্য তুলে ধরেন।  মৃত্যু ১৯৪৭ সালের ৬ ফেব্রুয়ারি ঢাকা জাদুঘরে কর্মরত অবস্থায় তাঁর প্রয়াণ হয়।   তথ্যসূত্র   বিষয়শ্রেণী:বাঙালি প্রত্নতত্ত্ববিদ বিষয়শ্রেণী:১৮৮৮-এ জন্ম বিষয়শ্রেণী:১৯৪৭-এ মৃত্যু বিষয়শ্রেণী:বাঙালি গবেষক বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাঙালি ইতিহাসবিদ বিষয়শ্রেণী:বাংলাদেশী ইতিহাসবিদ বিষয়শ্রেণী:বাঙালি লেখক বিষয়শ্রেণী:২০শ শতাব্দীর ভারতীয় ইতিহাসবিদ বিষয়শ্রেণী:বিক্রমপুরের ব্যক্তি
লে পটেনশিয়েল  হ'ল কঙ্গো গণতান্ত্রিক প্রজাতন্ত্রের একটি সংবাদপত্র, যা পুরস্কারপ্রাপ্ত সাংবাদিক মোডেস্টে মিউটিংগা প্রকাশ করেছেন।  সাংবাদিকদের সুরক্ষা কমিটি একে "যুদ্ধবিধ্বস্ত গণতান্ত্রিক প্রজাতন্ত্র কঙ্গোর একমাত্র স্বাধীন দৈনিক পত্রিকা" হিসাবে বর্ণনা করেছে।  মিউটিংগার মতে, কাগজটির অর্থনৈতিক উন্নয়ন এবং গণতন্ত্র প্রচারের "একটি এজেন্ডা" রয়েছে।   পত্রিকাটি কঙ্গোর একাধিক রাষ্ট্রপতি কর্তৃক বিভিন্ন সমালোচনার সম্মুখীন হয়েছে এবং মিউটিংগাকে তার প্রতিবেদনের সাথে সম্পর্কিত অভিযোগে একাধিকবার হুমকি দেওয়া হয়েছে, গ্রেপ্তার করা হয়েছে এবং জেল খাটানো হয়েছে।  ১৯৯২ সালে মোবাউটু সেজ সেকো যুগে পত্রিকার অফিসে বোমা ফেলা হয়েছিল।  ১৯৯৮ সালে বিরোধী দলীয় নেতা এতিয়েন তিশিসেকিরিকে গৃহবন্দী করার প্রতিবেদনের জন্য মিউটিংগাকে গ্রেপ্তার করা হয়েছিল।    আরো দেখুন    গণতান্ত্রিক কঙ্গোর গণমাধ্যম    তথ্যসূত্র       বহিঃসংযোগ    প পেন্টিল ওয়েবসাইট  বিষয়শ্রেণী:গণতান্ত্রিক কঙ্গো প্রজাতন্ত্রের সংবাদপত্র
মিলড্রেড ন্যাটউইক (১৯ জুন ১৯০৫ - ২৫ অক্টোবর ১৯৯৪) ছিলেন একজন মার্কিন অভিনেত্রী। মঞ্চ, চলচ্চিত্র ও টেলিভিশনে তার অভিনয় জীবনের ব্যপ্তি ছিল পঞ্চাশ বছরের অধিক। তিনি বেয়ারফুট ইন দ্য পার্ক (১৯৬৭) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি ১৯৫৭ সালে দ্য ওয়াল্ট্‌জ অব দ্য টোরিয়াডর্স ও ১৯৭২ সালে সেভেনটি, গার্লস, সেভেনটি নাটকে অভিনয়ের জন্য দুটি টনি পুরস্কারের মনোনয়ন লাভ করেন। তিনি দ্য স্নুপ সিস্টার্স মিনি ধারাবাহিকে অভিনয় করেন ১৯৭৪ সালে প্রাইমটাইম এমি পুরস্কার অর্জন করেন।  প্রারম্ভিক জীবন ন্যাটউইক ১৯০৫ সালের ১৯শে জুন ম্যারিল্যান্ড অঙ্গরাজ্যের বাল্টিমোরে জন্মগ্রহণ করেন। তার পিতা জোসেফ ন্যাটউইক ও মাতা মিলড্রেড ম্যারিয়ন (বিবাহপূর্ব ডাউয়েস)। তার পিতামহ ওলে ন্যাটউইক মার্কিন যুক্তরাষ্ট্রে আগত প্রথমদিকের নরওয়েজীয় অভিবাসীদের একজন ছিলেন, যিনি ১৮৪৭ সালে উইসকনসিনে আগমন করেন। তার চাচাতো ভাই মাইরন "গ্রিম" ন্যাটউইক একজন অ্যানিমেটর ও কার্টুনিস্ট ছিলেন। ন্যাটউইক বাল্টিমোরের ব্রিন মার স্কুলে পড়াশোনা করেন এবং পরে বেনেট কলেজ থেকে স্নাতক সম্পন্ন করেন।  তথ্যসূত্র  বহিঃসংযোগ           বিষয়শ্রেণী:১৯০৫-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২০শ শতাব্দীর মার্কিন গায়িকা বিষয়শ্রেণী:নরওয়েজীয় বংশোদ্ভূত মার্কিন ব্যক্তি বিষয়শ্রেণী:বাল্টিমোরের অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:২০শ শতাব্দীর মার্কিন সঙ্গীতশিল্পী বিষয়শ্রেণী:নিউ ইয়র্কে ক্যান্সারে মৃত্যু বিষয়শ্রেণী:নিউ ইয়র্কের (অঙ্গরাজ্য) রিপাবলিকান
thumb|right|A phoenix depicted in a book of legendary creatures by FJ Bertuch (1747–1822).  গ্রিক পুরাণে, একটি ফিনিক্স বা Phenix (Greek: φοῖνιξ phoinix; Latin: phoenix, phœnix, fenix) একটি দীর্ঘায়ু পাখি যার চক্রাকারভাবে দ্বিজ বা নবজন্ম হয়। কিছু গ্রন্থ মতে, রূপকথার পক্ষি বিশেষ পুনর্জন্মের আগে ১,৪০০ বছর ধরে বসবাস করতে পারে।  পৌরাণিক কাহিনী পৌরাণিক কাহিনী অনুসারে পবিত্র অনল প্রভা থেকে ফিনিক্স পাখির সৃষ্টি। ফিনিসীয় পুরাণ, চাইনিজ পুরাণ, গ্রিক পুরাণ, হিন্দু পুরাণ এবং প্রাচীন মিসরীয়দের বর্ণনায়ও ফিনিক্স পাখির উল্লেখ পাওয়া গেছে। প্রাচীন গ্রিক পুরাণ অনুসারে ফিনিক্স হল এক পবিত্র ‘অগ্নিপাখি’। আর এটি এমনই একটি পবিত্র আগুনের পাখি, যার জীবনচক্র আবর্তিত হতে থাকে হাজার হাজার বছর ধরে।অমর পাখি ফিনিক্স-যুগান্তর যমদূত আসার ঠিক আগেই ফিনিক্স পাখি নিজেদের বাসা নিজেরাই আগুন দিয়ে জ্বালিয়ে দেয়। আর নির্মমভাবে দগ্ধীভূত এই পাখি এবং তার বাসার ভস্ম থেকেই জন্ম নেয় নতুন জীবন।প্রাণ পায় নতুন জীবনের, শুরু হয় আবারও জাতিস্মর ফিনিক্সের অবিনাশী যাত্রা।  ফিনিশিয় সভ্যতাই নাকি প্রথম ফিনিক্স পাখির কল্পনা করেছিল। ফিনিশিয় সভ্যতা প্রথম ফিনিক্স পাখির কল্পনা করলেও অন্যান্য সভ্যতার ধর্মীয় পুরাণে বৃহৎ পাখির উপস্থিতি লক্ষ্য করা যায়। যেমন, হিন্দুধর্ম মতে এ পাখি দেবী অদিতির বাহন, প্রাচীন মিশরে বেনু বা বেন্নু। মিশরীয় মিথ এ এই বেনু পাখি গুরুত্বপূর্ণ ভূমিকা পালন করেছিল।  তথ্যসূত্র   .  .    . Google books  .   বহিঃসংযোগ       বিষয়শ্রেণী:গ্রিক পৌরাণিক জীব বিষয়শ্রেণী:গ্রিসের জাতীয় প্রতীক বিষয়শ্রেণী:কিংবদন্তি পাখি
ইসলামে,  দুনিয়া ( ) বলতে পরকালের (আখিরাত)  বিপরীতে অস্থায়ী জগত এবং এর পার্থিব উদ্বেগ এবং সম্পদকে বোঝায়,  কুরআনে, দুনিয়া এবং আখিরাত কখনও কখনও বৈপরীতভাবে ব্যবহৃত হয়, আবার কখনও পরিপূরকরূপে ইসলাম বিশ্বকে "মন্দ" বলে অগ্রাধিকার দেয় না। তার পরিবর্তে, এই বিশ্বকে "পরকালের ক্ষেত্র" এবং পরীক্ষার স্থান হিসাবে সংজ্ঞায়িত করা হয়েছে। প্রাচীন ককেশীয় ধর্মে যেমন মারি, দুনিয়া বা টুনিয়া দ্বারা বিশ্বের ঈশ্বরকে বোঝায়। দুটি কোরআনের আয়াতে আছে যে দুনিয়া এবং আখিরাত একে অপরের বিকল্প হিসাবে বিবেচিত হয় না:      "অতএব আমাদের জন্য এই দুনিয়ায় ও পরকালে কল্যাণ নির্ধারিত করে দিন, আমরা আপনার নিকটই প্রত্যাবর্তন করেছি। তিনি (আল্লাহ) বললেনঃ যাকে ইচ্ছা আমি আমার শাস্তি দিয়ে থাকি, আর আমার করুণা ও দয়া প্রতিটি জিনিসকেই পরিব্যপ্ত করে রয়েছে, সুতরাং আমি তাদের জন্যই কল্যাণ অবধারিত করব যারা পাপাচার হতে বিরত থাকে, যাকাত দেয় এবং আমার নিদর্শনসমূহের প্রতি ঈমান আনে।"(সূরা আল আ'রাফ ৭:১৫৬)  "হে আকাশমন্ডলী ও পৃথিবীর সৃষ্টিকর্তা! আপনিই ইহলোক ও পরলোকে আমার অভিভাবক, আপনি আমাকে মুসলিম হিসাবে মৃত্যু দান করুন এবং আমাকে সৎকর্মপরায়ণদের অন্তর্ভুক্ত করুন!" (সূরা ইউসুফ ১২:১০১)  কোরআন যা নিন্দা করেছে তা হল পার্থিব জীবনের প্রতি অত্যধিক মনোযোগ অনন্ত জীবন ভুলে যাওয়ার মূল। এই উদ্দেশ্যে, মুসলমানদেরকে কোরআনের সূরা মুহাম্মদের ২৪ নং আয়াতে চিন্তা করার জন্য এবং এই অস্থায়ী অস্তিত্ব এবং এর ফাঁদের সাথে খুব বেশি সংযুক্ত না হওয়ার জন্য তাদের যথাসাধ্য চেষ্টা করার জন্য উৎসাহিত করা হয়েছে।   "তাহলে কি তারা কুরআন সম্বন্ধে অভিনিবেশ সহকারে চিন্তা করেনা? তাদের অন্তর তালাবদ্ধ –"(সূরা মুহাম্মদ ৪৭:২৪) ইসলামে, দুনিয়া একটি পরীক্ষা;সফলতা ও ব্যর্থতা যথাক্রমে জান্নাত ও জাহান্নামএর দিকে নিয়ে যায়।  আধুনিক ব্যবহার দুনিয়া  শব্দটি মূলত একটি আরবি শব্দ যা দাল-নুন-ওয়াও (د ن و 'অর্থ: কাছে আনা') মূলশব্দ থেকে এসেছে। সেই অর্থে, দুনিয়া হল "যা কাছে আনা হয়"।  শব্দটি অন্যান্য অনেক ভাষায় ছড়িয়ে পড়েছে, বিশেষ করে যাদের মুসলিম ভাষাভাষীদের বৃহৎ গোষ্ঠী রয়েছে। উদাহরণ স্বরূপ;  /  in Egyptian Arabic   in তুর্কী   in আজারবাইজানী   () in অর্দি   () in হিন্দি, মারাঠি and নেপালি   () in বাংলা and অসমীয়া   (, ) in পাঞ্জাবি   () in গুজরাটি   () in উর্দু, সিন্ধি and পাঞ্জাবি   () in ফার্সি   () in গ্রীক   in Hausa   in Adamawa Fulfulde   in Wakhi,   in Malay, Swahili and Indonesian   in Javanese   in Turkmen   in Uzbek   in Somali   () in Udmurt  তথ্যসূত্র   বহিঃসংযোগ   দুনিয়া শব্দের ধর্মীয় ব্যাখ্যা  বিষয়শ্রেণী:আরবি শব্দ ও বাক্যাংশ বিষয়শ্রেণী:ইসলামি পরিভাষা বিষয়শ্রেণী:ইসলামি দর্শন
জন বয়েড অর্, বয়েড-অরের ১ম ব্যারন, সিএইচ ডিএসও এমসি এফআরএস এফআরএসই (২৩ সেপ্টেম্বর ১৮৮৮০ - ২৫ জুন ১৯৭১), যিনি ১৯৩৫ থেকে ১৯৪৯ সাল পর্যন্ত উপাধীযুক্তভাবে স্যার জন বয়েড অর্ হিসাবে পরিচিত ছিলেন, হলেন একজন স্কটিশ শিক্ষক, চিকিৎসক, জীববিজ্ঞানী, পুষ্টিবিজ্ঞানী, রাজনীতিবিদ, ব্যবসায়ী এবং কৃষক যিনি পুষ্টি বিষয়ে তার বৈজ্ঞানিক গবেষণা এবং জাতিসংঘের খাদ্য ও কৃষি সংস্থা (এফএও)-এর প্রথম মহাপরিচালক হিসাবে তার কাজের জন্য ১৯৪৯ সালে নোবেল শান্তি পুরস্কার ভূষিত হয়েছেন।   আরও দেখুন   শান্তিতে নোবেল বিজয়ীদের তালিকা।   তথ্যসূত্র    বহিঃসংযোগ         including the Nobel Lecture, 12 December 1949 Science and Peace  বিষয়শ্রেণী:১৮৮০-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:শান্তিতে নোবেল পুরস্কার বিজয়ী বিষয়শ্রেণী:রয়েল সোসাইটির সভ্য বিষয়শ্রেণী:নোবেল শান্তি পুরস্কার বিজয়ী বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
থাম্ব|সাধারণত উইকিপিডিয়ার প্রশাসকের প্রতিনিধিত্বকারী আইকন  ইন্টারনেট বিশ্বকোষ উইকিপিডিয়ায়, বিশ্বস্ত ব্যবহারকারীদের সফল প্রশাসক হওয়ার আবেদনের উপর ভিত্তি করে, প্রশাসক (এছাড়াও এডমিন, সিসপ এবং তত্ত্বাবধায়ক হিসেবে পরিচিত) অধিকার প্রদান করা হয়ে থাকে। বর্তমানে বাংলা উইকিপিডিয়ায় মোট  (এখন পর্যন্ত) জন প্রশাসক রয়েছেন। প্রশাসকগণের অন্যান্য ব্যবহারকারী বা সম্পাদকদের তুলনায় অতিরিক্ত প্রযুক্তিগত অধিকার বা সুবিধা রয়েছে।  ২০০৬ সালে, দ্য নিউ ইয়র্ক টাইমস একটি প্রতিবেদনে প্রকাশ করে যে, উইকিপিডিয়ার প্রশাসক হলেন তারাই যাদের "ভৌগলিকভাবে বিভিন্ন" বিষয়ে ইতোমধ্য ১,০০০ সম্পাদনা রয়েছে।   প্রশাসক হওয়ার আবেদন  উইকিপিডিয়ার প্রথম প্রশাসক হিসেবে অক্টোবর ২০০১ সালে জিমি ওয়েলস নিজেকে নিযুক্ত করেন, উইকিপিডিয়ায় বর্তমানে প্রশাসক হওয়ার আবেদন নামে পরিচিত একটি প্রক্রিয়ার মধ্য দিয়ে নিযুক্ত করা হয়। কোন নিবন্ধিত সম্পাদক নিজেদের মনোনীত করতে পারেন, অথবা এর জন্যে অন্য সম্পাদকের অনুরোধ করতে পারেন। ইংরেজি উইকিপিডিয়ার স্বয়ংক্রিয় প্রশাসক অ্যান্ড্রু লিহ এই প্রক্রিয়াকে, "সুপ্রিম কোর্টের মাধ্যমে কাউকে বসানোর সমগোত্রীয়" মনে করেন।   তথ্যসূত্র    বহিঃসংযোগ   বিষয়শ্রেণী:উইকিপিডিয়া
থাম্ব|ভ্রাংগেল দ্বীপ ভ্রাংগেল দ্বীপ () রাশিয়ার উত্তর-পূর্ব প্রান্তসীমার একটি দ্বীপ। এটি উত্তর মহাসাগরে পূর্ব সাইবেরীয় সাগর এবং চুক্‌চি সাগরের মধ্যভাগে, ১৮০ ডিগ্রী দ্রাঘিমারেখার ঠিক উপরে অবস্থিত। এ কারণে আন্তর্জাতিক তারিখরেখাকে দ্বীপটির পাশ দিয়ে সরিয়ে স্থাপন করা হয়েছে। দ্বীপটি দ্য লং প্রণালীর মাধ্যমে মূল এশীয় ভূখণ্ড থেকে বিচ্ছিন্ন। দ্বীপটি ১২৫ কিমি প্রশস্ত এবং এর আয়তন ৭,৬০০ কিলোমিটার। দ্বীপের মধ্যভাগে পূর্ব-পশ্চিমে ৎসেন্ত্রালনিয়ে পর্বতমালা প্রসারিত। এর সর্বোচ্চ শৃঙ্গ সোভেতস্কায়া পর্বত সমুদ্রসমতল থেকে প্রায় ১,০৯৬ মিটার উঁচুতে উঠে গেছে। দ্বীপের উত্তর ও দক্ষিণভাগে উপকূলীয় সমভূমি আছে। এখানে সীল মাছ, লেমিং নামের ইঁদুর জাতীয় প্রাণী ও মেরু ভল্লুকেরা ব্যাপকভাবে বংশবিস্তার করে। ভ্রাংগেল দ্বীপের সবচেয়ে কাছের স্থলভাগ হল ৬০ কিলোমিটার পূর্বে অবস্থিত হেরাল্ড দ্বীপ।  ১৮২০-এর দশকের শুরুতে রুশ অভিযাত্রী ফের্ডিনান্ড ফন ভ্রাংগেল দ্বীপটি খোঁজার চেষ্টা চালিয়ে ব্যর্থ হন। তার আগে সাইবেরিয়ার আদিবাসীরা দ্বীপটি দেখতে পেয়েছিল। ১৮৭৬ সালে মার্কিন তিমিশিকারী টমাস লং দ্বীপটির দেখা পান এবং ভ্রাংগেলের সম্মানে দ্বীপটির নামকরণ করেন। ১৯১১ সালে রাশিয়া থেকে এখানে একটি অভিযান দল পাঠানো হয় এবং ১৯১৬ সালে রুশ ৎসার সরকার এটি দাবী করে। ১৯২১ সালে কানাডায় জন্ম নেওয়া অভিযাত্রী ভিহিয়াল্মুর স্টেফানসন এখানে একটি দল পাঠান, যাতে দ্বীপটি ব্রিটেনের জন্য দাবী করা যায়। কিন্তু একজন বাদে দলের বাকি সবাই মৃত্যুমুখে পতিত হয়। ১৯২৩ সালে মার্কিন যুক্তরাষ্ট্র এখানে ইনুইট আদবাসীদের দিয়ে একটি বসতি স্থাপন করায়, কিন্তু ১৯২৪ সালে রাশিয়ার একটি জাহাজ এদেরকে বলপূর্বক এখান থেকে সরিয়ে দেয়। ১৯২৬ সালে সোভিয়েত ইউনিয়ন এখানে একটি স্থায়ী উপনিবেশ স্থাপন করে। বর্তমানে এখানে একটি বাণিজ্যকেন্দ্র এবং একটি জলবায়ু স্টেশন আছে। এটি প্রশাসনিকভাবে চুকোৎকা স্বশাসিত অক্রুগ-এর অন্তর্গত। দ্বীপের দক্ষিণভাগে চুকচি জাতির লোকদের দুইটি স্থায়ী জেলে লোকালয় আছে।  বিষয়শ্রেণী:রাশিয়ার দ্বীপ বিষয়শ্রেণী:রাশিয়ার বিশ্ব ঐতিহ্যবাহী স্থান
রিংগোল্ড উইলমার "রিং" লার্ডনার জুনিয়র (; ১৯ আগস্ট ১৯১৫ - ৩১ অক্টোবর ২০০০) ছিলেন একজন মার্কিন সাংবাদিক ও চিত্রনাট্যকার। তিনি ওম্যান অব দ্য ইয়ার (১৯৪২) চলচ্চিত্রের চিত্রনাট্য রচনার জন্য মাইকেল ক্যানিনের সাথে যৌথভাবে শ্রেষ্ঠ মৌলিক চিত্রনাট্য বিভাগে একাডেমি পুরস্কার এবং ম্যাশ (১৯৭০) চলচ্চিত্রের চিত্রনাট্য রচনার জন্য শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার লাভ করেন। তিনি ১৯৪০-এর দশকের শেষভাগে ও ১৯৫০-এর দশকের রেড স্কেয়ার চলাকালীন হলিউড চলচ্চিত্র স্টুডিও কর্তৃক কালোতালিকাভুক্ত হন।  প্রারম্ভিক জীবন লার্ডনার জুনিয়র ১৯১৫ সালের ১৯শে আগস্ট ইলিনয় অঙ্গরাজ্যের শিকাগো শহরে জন্মগ্রহণ করেন। তার পিতা রিং লার্ডনার ছিলেন একজন সাংবাদিক ও কলামিস্ট এবং মাতা এলিস অ্যাবট। চার ভাইয়ের মধ্যে তিনি তৃতীয়, তার বাকি তিন ভাই হলেন জন, জেমস ও ডেভিড লার্ডনার। তিনি অ্যান্ডোভারের ফিলিপস একাডেমি ও পরে প্রিন্সটন বিশ্ববিদ্যালয়ে পড়াশোনা করেন। তিনি মস্কো বিশ্ববিদ্যালয়ের অ্যাংলো-আমেরিকান ইনস্টিটিউটেও ভর্তি হয়েছিলেন। নিউ ইয়র্কে ফিরে এসে তিনি ১৯৩৫ সালে ডেইলি মিরর-এ অল্প কিছুদিন কাজ করার পর ডেভিড ও. সেলৎসনিকের নতুন চলচ্চিত্র কোম্পানিতে প্রচারণা পরিচালক হিসেবে যোগ দেন। ১৯৩৭ সালে তিনি মার্কিন যুক্তরাষ্ট্র কমিউনিস্ট পার্টিতে যোগ দেন।  কর্মজীবন লার্ডনার জুনিয়র শুরুতে প্রচারণাকর্মী ও পাণ্ডুলিপি সমন্বয়ক হিসেবে হলিউডে কাজ করেন এবং পরে তার নিজের লেখনী শুরু করেন। তিনি ওম্যান অব দ্য ইয়ার (১৯৪২) চলচ্চিত্রের চিত্রনাট্য রচনার জন্য মাইকেল ক্যানিনের সাথে যৌথভাবে শ্রেষ্ঠ মৌলিক চিত্রনাট্য বিভাগে একাডেমি পুরস্কার লাভ করেন। তার অন্যান্য উল্লেখযোগ্য পাণ্ডুলিপি হল লরা (১৯৪৪), ব্রাদারহুড অব ম্যান (১৯৪৬), ফরেভার অ্যাম্বার (১৯৪৭) এবং ম্যাশ (১৯৭০)। শেষোক্ত চলচ্চিত্রের চিত্রনাট্য রচনার জন্য শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার লাভ করেন।  তথ্যসূত্র  বহিঃসংযোগ     বিষয়শ্রেণী:১৯১৫-এ জন্ম বিষয়শ্রেণী:২০০০-এ মৃত্যু বিষয়শ্রেণী:২০শ শতাব্দীর মার্কিন লেখক বিষয়শ্রেণী:২০শ শতাব্দীর মার্কিন সাংবাদিক বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:মার্কিন পুরুষ সাংবাদিক বিষয়শ্রেণী:শিকাগোর লেখক বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ফিলিপস একাডেমির প্রাক্তন শিক্ষার্থী বিষয়শ্রেণী:নিউ ইয়র্কে ক্যান্সারে মৃত্যু বিষয়শ্রেণী:শ্রেষ্ঠ মৌলিক চিত্রনাট্য বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার বিজয়ী বিষয়শ্রেণী:২০শ শতাব্দীর মার্কিন চিত্রনাট্যকার বিষয়শ্রেণী:মার্কিন সাম্যবাদী বিষয়শ্রেণী:হলিউড কালোতালিকা বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:রাইটার্স গিল্ড অব আমেরিকা পুরস্কার বিজয়ী
সালমা খাতুন (জন্ম: ১ অক্টোবর, ১৯৯০) খুলনা জেলায় জন্মগ্রহণকারী  বাংলাদেশের প্রথিতযশা প্রমিলা ক্রিকেটার। মহিলাদের ক্রিকেটে তিনি ডানহাতে ব্যাটিং করে থাকেন। পাশাপাশি ডানহাতে অফ ব্রেক বোলিংও করে থাকেন। ৮ এপ্রিল, ২০১৩ তারিখে আহমেদাবাদে অনুষ্ঠিত খেলায় তার সর্বোচ্চ অপরাজিত ৭৫* রান আসে ভারতীয় মহিলা দলের বিপক্ষে। তার অল-রাউন্ড ক্রীড়ানৈপুণ্য থাকা সত্ত্বেও বাংলাদেশ ৫ উইকেটে পরাজিত হয়। পূর্বে তিনি বাংলাদেশ দলের অধিনায়কের দায়িত্ব পালন করেছেন। ২০১২ সালে মহিলাদের টি২০ এশিয়া কাপেও অধিনায়কের দায়িত্ব পালন করেছিলেন তিনি। বৈশ্বিক ক্রিকেটাঙ্গনে তাকে অন্যতম সেরা মহিলা ক্রিকেটার হিসেবে বিবেচনা করা হয়।   খেলোয়াড়ী জীবন  ২৬ নভেম্বর, ২০১১ তারিখে সাভারে অনুষ্ঠিত খেলায় আয়ারল্যান্ড মহিলা ক্রিকেট দলের বিপক্ষে একদিনের আন্তর্জাতিক ক্রিকেটে অভিষেক ঘটে তার। এছাড়াও ২৮ আগস্ট, ২০১২ তারিখে ডাবলিনে আয়ারল্যান্ড দলের বিপক্ষে টুয়েন্টি২০ আন্তর্জাতিকে অভিষিক্ত হন সালমা।  ২১ সেপ্টেম্বর, ২০১২ সালে মিরপুরে অনুষ্ঠিত দক্ষিণ আফ্রিকা জাতীয় মহিলা ক্রিকেট দলের বিপক্ষে প্রথম টি২০ খেলায় সালমা গুরুত্বপূর্ণ অবদান রাখেন। তার অল-রাউন্ড ক্রীড়া নৈপুণ্য প্রদর্শনের ফলেই বৃষ্টিবিঘ্নিত খেলায় বাংলাদেশ ৭ উইকেটে দক্ষিণ আফ্রিকাকে হারিয়েছিল।  আঘাতপ্রাপ্ত হওয়ায় তাকে ছাড়াই ২০১৬ সালে আয়ারল্যান্ড সফরের জন্য বাংলাদেশ দলের সদস্যদের তালিকা প্রকাশ করা হয়।  আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তাকে দলীয় অধিনায়ক নিযুক্ত করে খেলোয়াড়দের নামের তালিকা ঘোষণা করা হয়।   এশিয়ান গেমস  চীনের গুয়াংজুতে অনুষ্ঠিত ২০১০ সালের এশিয়ান গেমসের ক্রিকেটে রৌপ্যপদক বিজয়ী বাংলাদেশ দলে গুরুত্বপূর্ণ ভূমিকা রাখেন তিনি। ব্যাট ও বল হাতে চীনা দলকে পরাজিত করে বাংলাদেশ দল।   উইমেনস টি-টোয়েন্টি চ্যালেঞ্জ  ২০২০ সালের উইমেনস টি-টোয়েন্টি চ্যালেঞ্জের ফাইনালে দূর্দান্ত পারফরমেন্স প্রদর্শন করেন সালমা। ট্রেইলব্লেজারসকে সুপারনোভাস এর বিপক্ষে ১৬ রানে জয়ী হয়ে উইমেনস টি-টোয়েন্টি চ্যাম্পিয়ন বানাতে গুরুত্বপূর্ণ ভূমিকা রাখেন তিনি।   পুরস্কার   অনন্যা শীর্ষ দশ পুরস্কার   আরও দেখুন   মহিলাদের একদিনের আন্তর্জাতিক  বাংলাদেশ জাতীয় মহিলা ক্রিকেট দল  ২০১৬ বাংলাদেশ মহিলা ক্রিকেট দলের আয়ারল্যান্ড সফর   তথ্যসূত্র    বহিঃসংযোগ        বিষয়শ্রেণী:বাংলাদেশী নারী ক্রিকেটার বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:খুলনা থেকে আগত ক্রিকেটার বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার বিষয়শ্রেণী:বাংলাদেশের নারী ক্রিকেট অধিনায়ক বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী বিষয়শ্রেণী:এশিয়ান গেমসে রৌপ্যপদক বিজয়ী বিষয়শ্রেণী:বিশ্বের ১নং ক্রিকেটার বিষয়শ্রেণী:অনন্যা শীর্ষ দশ পুরস্কার বিজয়ী বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী
বাংলা কংগ্রেস ছিল পশ্চিমবঙ্গের একটি আঞ্চলিক রাজনৈতিক দল। ১৯৬০-এর দশকে ভারতীয় জাতীয় কংগ্রেস ভেঙে এই দলের উদ্ভব হয়। সিপিআই(এম)-এর সহযোগিতায় বাংলা কংগ্রেস দুই বার পশ্চিমবঙ্গে সরকার গঠন করে। পশ্চিমবঙ্গের ইতিহাসে বাংলা কংগ্রেস ও সিপিআই(এম)-এর এই জোট সরকার যুক্তফ্রন্ট সরকার নামে পরিচিত। প্রথম সরকারটি ১৯৬৭ সালের ১ মার্চ থেকে ২ নভেম্বর পর্যন্ত এবং দ্বিতীয় সরকারটি ১৯৬৯ সালের ১ ফেব্রুয়ারি থেকে ১৯৭০ সালের ১৯ মার্চ পর্যন্ত স্থায়ী হয়। প্রফুল্লচন্দ্র সেন ও অতুল্য ঘোষের সাথে মতবিরোধ হলে অজয় মুখার্জী ও নলিনাক্ষ সান্যাল বাংলা কংগ্রেস প্রতিষ্ঠা করেছিলেন। অজয় মুখোপাধ্যায় ছিলেন এই দুই সরকারের মুখ্যমন্ত্রী। ১৯৭০ সালের ১৯ মার্চ বাংলা কংগ্রেস ও সিপিআই(এম)-এর জোট ভেঙে গেলে যুক্তফ্রন্ট সরকারের পতন ঘটে। এরপর বাংলা কংগ্রেসেও ব্যাপক অবক্ষয় দেখা দেয় এবং শেষ পর্যন্ত দলটি পুনরায় ভারতীয় জাতীয় কংগ্রেসের সঙ্গে মিশে যায়।   নির্বাচনী ফলাফল   পশ্চিমবঙ্গ রাজ্য বিধানসভা নির্বাচন ১৯৬৭: ৮০ জন প্রার্থী, ৩৪ জন নির্বাচিত, ১,২৮৬,০২৮ টি ভোট  ১৯৬৯: ৪৯ জন প্রার্থী, ৩৩ জন নির্বাচিত, ১,০৯৪,৬৫৪ টি ভোট  ১৯৭১: ১৩৭ জন প্রার্থী, ৫ জন নির্বাচিত, ৬৯৫,৩৭৬ টি ভোট   লোকসভা নির্বাচন ১৯৬৭: ৭ জন প্রার্থী, ৫ জন নির্বাচিত, ১,২০৪,৩৫৬ টি ভোট  ১৯৭১: ১৪ জন প্রার্থী, ১ জন নির্বাচিত, ৫১৮,৭৮১ টি ভোট   তথ্যসূত্র    Split in a Predominant Party: The Indian National Congress in 1969  বিষয়শ্রেণী:পশ্চিমবঙ্গের ইতিহাস বিষয়শ্রেণী:পশ্চিমবঙ্গের রাজনৈতিক দল বিষয়শ্রেণী:১৯৬৬-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের বিলুপ্ত রাজনৈতিক দল বিষয়শ্রেণী:১৯৬৬-এ প্রতিষ্ঠিত রাজনৈতিক দল বিষয়শ্রেণী:ভারতীয় জাতীয় কংগ্রেসের বিচ্ছিন্ন দল বিষয়শ্রেণী:১৯৭১-এ ভারতে বিলুপ্ত
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। এই জাতীয় ক্ষেত্রে দ্রুত অপসারণ ট্যাগ দিলেই চলবে। আফতাবুজ্জামান (আলাপ) ১৫:৫৪, ৭ মে ২০২৪ (ইউটিসি) মৃত্যু কোনো শাস্তি নয়  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () এটি কোনো নিবন্ধ নয়। এটি একটি উক্তি। এ নামে নিবন্ধটি আগেও একবার অপসারণ করা হয়েছিলো। এখন আবারও তৈরি করেছে। ইউনুছ মিঞা (আলাপ) ১১:২০, ৭ মে ২০২৪ (ইউটিসি)  ```সমর্থন‘‘‘ মো. মাহমুদুল আলম (আলাপ) ১৫:৫০, ৭ মে ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
অশুভ দেববাদ হলো এই বিশ্বাস যে একজন দেবতা সম্পূর্ণ ভাল নয় এবং এমনকি মন্দ হিসেবেও বিবেচিত হতে পারে বা শয়তানের সাথে এক এবং একই রকম। শব্দটির সংজ্ঞা কিছুটা পরিবর্তিত হয়, একজন লেখক এটিকে "যেখানে ঈশ্বর নিষ্ঠুর হওয়ার সিদ্ধান্ত নেন" হিসেবে সংজ্ঞায়িত করেছেন।  অশুভ দেববাদ এর বিস্তৃত প্রসঙ্গ বিষয় সহস্রাব্দ ধরে বিদ্যমান, যেমনটি জাতিগত ধর্মে পাওয়া প্রতারকদের দ্বারা এবং একেশ্বরবাদী ধর্মের সর্বোচ্চ সত্তার বিভিন্ন ব্যাখ্যা দ্বারা দেখানো হয়েছে। যেমন, ইব্রাহিমীয় স্রষ্টা দেবতা, যখন ইব্রাহিমীয় ধর্মগুলির দৃষ্টিকোণ থেকে মূল্যায়ন করা হয়, তখন তাকে রাগান্বিত, প্রহারকারী, প্রতিহিংসাপরায়ণ ও কপট হিসাবে বিবেচনা করা হয়। আধুনিক ধারণাটি বহু দশক আগের, ভিক্টোরীয় যুগের চিত্রের সাথে আলগারনন চার্লস সুইনবার্ন তার রচনা অ্যানাক্টোরিয়াতে প্রাচীন গ্রিক কবি স্যাফো এবং তার প্রেমিকা অ্যানাক্টোরিয়া সম্পর্কে অস্থিরতাবাদী চিত্রকল্পে লিখেছেন যার মধ্যে নরমাংসভক্ষণপ্রথা ও স্যাডোমাসোকিজম রয়েছে।   তথ্যসূত্র    বহিঃসংযোগ   বিষয়শ্রেণী:ঈশ্বরের ধারণা বিষয়শ্রেণী:খ্রিস্টধর্মে ঈশ্বর বিষয়শ্রেণী:অশুভ সংকট